Շրջանային մակարդակի վրայ՝ էրտողան իր ձեռքերուն մէջ ունի երկու խաղաքարտեր։ Սուրիոյ տագնապը եւ Լեռնային Ղարաբաղի հակամարտութիւնը, որուն ուղղութեամբ յղուած պատգամը առաւել քան յստակ եղաւ։ Էրտողան՝ իր սովորութեան համաձայն, նախագահ վերընտրուելէն ետք՝ պաշտօնական առաջին այցելութիւնը տուաւ Ատրպէյճան, ուր նախագահ Իլհամ Ալիեւի հետ վերահաստատեց Թուրքիա- Ատրպէյճան յարաբերութիւններուն «եղբայրական» բնոյթը, ինչպէս նաեւ Լեռնային Ղարաբաղի տագնապին պարագային՝ Ատրպէյճանի հողային ամբողջականութեան անվերապահ զօրակցութիւնը։